Wara testijiet li saru lbieraħ fuq residenti fil-Faċilità Korrettiva ta’ Kordin, sitt priġunieri rriżultaw pożittivi għall-eroina. Fi stqarrija l-Ministeru għall-Intern u s-Sigurtà Nazzjonali qal li dawn is-sitt priġunieri ġew ittrasferiti f’diviżjonijiet separati. Qal li bħalissa għaddejja investigazzjoni intensiva biex  isir magħruf kif id-droga ddaħħlet fil-Ħabs. L-istqarrija żiedet tgħid li l-istaff tal-Faċilità Korretiva se jibqa’ impenjat, fuq struzzjonijiet tal-Ministeru biex jiġġieled id-droga fil-Ħabs biex din il-faċilità tkun verament post ta’ rijabilitazzjoni għar-residenti fi ħdanha.